C 484/28
FI
Euroopan unionin virallinen lehti
20.12.2022
Eurokolikoiden uusi kansallinen puoli (2022/C 484/10)
Espanjan liikkeeseen laskeman 2 euron arvoisen uuden erikoisrahan kansallinen puoli Liikkeeseen tarkoitetut eurokolikot ovat laillisia maksuvälineitä koko euroalueella.
Komissio julkaisee kaikkien uusien eurokolikoiden ulkoasut tiedoksi kolikoita työssään käsitteleville henkilöille sekä suurelle yleisölle (1).
Erikoisrahoja voivat 10. helmikuuta 2009 annettujen neuvoston päätelmien (2) mukaan laskea liikkeeseen euroalueen jäsenvaltiot sekä maat, jotka saavat Euroopan unionin kanssa valuuttasuhteista tekemänsä sopimuksen mukaan laskea liikkeeseen eurokolikoita.
Tähän oikeuteen sovelletaan tiettyjä edellytyksiä, joista yksi on, että liikkeeseen lasketun kolikon on oltava yksikköarvoltaan 2 euroa.
Erikoisrahoilla on tavanomaisten 2 euron kolikoiden tekniset ominaisuudet, mutta niissä on kansallisella puolella erityinen kuva-aihe, jolla on suuri kansallinen tai eurooppalainen symboliarvo.
Liikkeeseenlaskun toteuttava maa: Espanja Aihe: UNESCO: Garajonayn kansallispuisto Kuvaus ulkoasusta: Garajonayn kansallispuisto sijaitsee La Gomera -saaren keskiosassa, Kanariansaarilla.
Se on kirjattu maailmanperintökohteiden luetteloon erinomaisen hyvin säilyneen laakeripuumetsänsä (laurisilva) vuoksi.
Kyseessä on poikkeuksellinen ekosysteemi, joka on jäänne vanhoista sademetsistä ja lauhkeiden vyöhykkeiden metsistä, jotka peittivät suurta osaa Euroopasta ja Pohjois-Afrikasta tertiäärikaudella.
Kolikon kuva-aiheena on näkymä Roque de Agando -kalliomuodostelmasta ja yksityiskohta laakeripuumetsästä.
Oikeassa yläkulmassa on suuraakkosin sana ”ESPAÑA” ja lyöntivuosi ”2022”.
Lyöntivuoden alapuolella on rahapajan merkki.
Kolikon ulkokehää koristavat Euroopan unionin lipun 12 tähteä.
Liikkeeseen laskettavien kolikoiden arvioitu määrä: 1 000 000 Liikkeeseenlaskun päivämäärä: Vuoden 2022 ensimmäinen neljännes
(1) Ks.
EYVL C 373, 28.12.2001, s.
1, jossa esitellään kaikkien vuonna 2002 liikkeeseen laskettujen kolikoiden kansalliset puolet.
(2) Ks. talous- ja rahoitusasioiden neuvoston 10. helmikuuta 2009 antamat päätelmät ja komission 19. joulukuuta 2008 antama suositus liikkeeseen tarkoitettujen eurokolikoiden kansallisia puolia ja liikkeeseenlaskua koskeviksi yhteisiksi suuntaviivoiksi (EUVL L 9, 14.1.2009, s. 52).